Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 83/1987. (XII. 27.) MT rendelet felülvizsgálatára és módosí-
Paragraph Index: 713

1998. március 1-jétől havi 10 889 Ft-ot von le (összesen: 73 000 Ft, melyből az alapkövetelés 69 000 Ft, az eljárási költség 4 000 Ft), és utal át a Somogy Megyei Egészségbiztosítási Pénztár egyszámlájára. Tekintettel arra, hogy a követelés a fentieknek megfelelően rövid időn belül megtérül, a panaszos ingatlanára jelzálog bejegyzésére intézkedés nem történt. OBH 9262/1997. Az Alkotmány 70/E. § (1)—(2) bekezdése alapján védett, szociális biztonsághoz való joggal összefüggésben nem okoz visszásságot, ha az Egészségbiztosítási Pénztár a panaszos társadalombiztosítási jogállását többes jogviszonyként értékeli, és kötelezi járulék fizetésre. Budapest egyik kerületi önkormányzat egészségügyi intézménye szájsebészet-fogászati osztály osztályvezető főorvosa beadványában a társadalombiztosítási jogállása és járulékfizetési kötelezettsége jogszerűségének sürgős vizsgálatát kérte. A panaszos és az osztályán dolgozó több orvos is mint közalkalmazott, heti 42 órában dolgozik az állami betegellátásban, mellette heti két napon kettő-három órában magánrendelést folytatnak, vállalkozói igazolvány nélkül, az ÁNTSZ engedélyével. A panaszos értesítést kapott a Fővárosi és Pest Megyei Egészségbiztosítási Pénztártól, amelyben szereplő törzsszám szerinte az ÁNTSZ engedélyének és nem a vállalkozói igazolványnak a száma. Kifogásolta a panaszos, hogy mint kezdő egyéni vállalkozót minősíti a Pénztár és 45%-os mértékű járulékfizetésre kötelezi a tárgyhónapot megelőző hónap első napján érvényes minimális bér után, szerinte az erre vonatkozó alkotmánybírósági határozat ellenére. Kifogásolta a panaszos, hogy a nyilvántartásba vételét és járulékfizetési kötelezettségét közlő értesítés aláírás nélkül érkezett. Az állampolgári jogok országgyűlési biztosa általános helyettese a lefolytatott vizsgálat eredményeként megállapította, hogy a panaszos 1997. június 3-án járt el a Fővárosi és Pest Megyei Egészségbiztosítási Pénztárnál, mivel az Állami Népegészségügyi és Tisztiorvosi Szolgálattól 1997. február 28-án egészségügyi szolgálatra jogosító működési engedélyt kapott.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes